Subinaite
Subinaite ir ciems Rēzeknes novada Sakstagala pagastā. Atrodas pagasta ziemeļu daļā 5 km no pagasta centra Sakstagala, 17 km no novada centra Rēzeknes un 185 km no Rīgas. Apdzīvotā vieta atrodas pie autoceļa A12. Ciema apkārtnē atrodas dabas piemineklis _ Subinaites dižakmens un valsts nozīmes arheoloģiskais piemineklis _ Subinaites senkapi (Kara kapi). 1897. gadā katoļu ciemā bija 12 sētas ar 91 cilvēku.